సుభాషిణి మిస్త్రీ

సుభాషిణి మిస్త్రీ (జననం 1943), ఒక భారతీయ సామాజిక కార్యకర్త. ఆమె 23 సంవత్సరాల వయస్సులో వితంతువు అయ్యింది. ఆవాడకు నలుగురు పిల్లలు ఉన్నారు. ఆమె పనిమనిషిగా, కూరగాయలు విక్రయిస్తూ జీవితంలో చాలా కష్టపడింది. ఆమె పేదల కోసం "హ్యుమానిటీ హాస్పిటల్" అనే స్వచ్ఛంద ఆసుపత్రిని నిర్మించింది. 2018లో, భారత ప్రభుత్వం ఆమెకు సామాజిక కృషికి గుర్తింపుగా భారతదేశపు నాల్గవ అత్యున్నత పౌర పురస్కారం పద్మశ్రీ ప్రదానం చేసింది. 2017లో ఆమె ఉమెన్ ట్రాన్స్ఫార్మింగ్ ఇండియా (Women Transforming India) అవార్డును అందుకున్నది.

 కెరీర్ 
సుభాసిని మిస్త్రీ 1943లో కోల్‌కాతా కలువా గ్రామంలో ఒక పేద రైతు కుటుంబంలో జన్మించింది. 12 ఏళ్ల వయసులో ఆమెకు వివాహం జరిగింది. కూరగాయల విక్రేత అయిన ఆమె భర్త 12 సంవత్సరాల తరువాత ఒక సాధారణ వ్యాధికి వైద్య సహాయం పొందలేకపోయాడు. నలుగురు పిల్లలను చూసుకోవడానికి అతను ఆమెను విడిచిపెట్టాడు. తన భర్త మరణించిన వెంటనే, ఆరోగ్య సంరక్షణ అందుబాటులో లేకపోవడం వల్ల తన భర్త ఎదుర్కొన్న అదే రకమైన ఇబ్బందులను మరెవరినీ ఎదుర్కోనివ్వనని ఆమె నిర్ణయించుకున్నది.

తన కుమారుడు అజయ్ కి వైద్య విద్యను చదివిపించి వైద్యుడుని చేసింది. 1992లో, తన జీవితకాల పొదుపుతో హన్స్పుకూర్ గ్రామంలో ఒక ఎకరా భూమిని కొనుగోలు చేసి, అతనితో ఒక క్లినిక్ ను ప్రారంభించింది. 1993లో, ఈ క్లినిక్ 250 మందికి స్వచ్ఛంద వైద్యులతో చికిత్స చేసి, 1995లో ఆసుపత్రిగా విస్తరించింది. ఆ తరువాత, ఈ హ్యుమానిటీ హాస్పిటల్ మూడు ఎకరాలలో విస్తరించి, ఉత్తమమైన వైద్య పరికరాలను కలిగి ఉన్న 45 పడకల ఆస్పత్రిగా విస్తరించింది. ఇలా ఆమెకు రెండు ఆసుపత్రులు ఉన్నాయి, ఒకటి ఆమె భర్త స్వగ్రామం నాడియా జిల్లా హన్స్ఖాలిలో, మరొకటి సుందర్బన్స్ లో ఉన్నాయి.

 గుర్తింపు 
సమాజానికి సేవ చేయడంలో ఆమె అంకితభావానికి, ఆమె 2009లో మైండ్-ఆఫ్-స్టీల్ విభాగంలో ప్రతిష్టాత్మక గాడ్ఫ్రే ఫిలిప్స్ నేషనల్ బ్రేవరీ అవార్డును గెలుచుకుంది. 2018లో భారతదేశం నాల్గవ అత్యున్నత పౌర పురస్కారం పద్మశ్రీ కూడా అందుకుంది.

 మూలాలు 

వర్గం:సామాజిక సేవలో పద్మశ్రీ పురస్కార గ్రహీతలు
వర్గం:1943 జననాలు
వర్గం:జీవిస్తున్న ప్రజలు